വളര്ത്തുപട്ടിയോടൊപ്പം യാത്ര ചെയ്യാന് വിമാനത്തിലെ ബിസിനസ് ക്ലാസ് ക്യാബിന് മുഴുവനായും ബുക്ക് ചെയ്ത് യുവതി ഒരു ബിസിനസ് ക്ലാസ് ടിക്കറ്റിന് ഇരുപതിനായിരം രൂപയാണ് ചെലവ്. വിമാനത്തില് ആകെയുള്ളത് 12 ബിസിനസ് ക്ലാസ്സ് സീറ്റുകളാണ്. ഇത് മുഴുവനായും 2.5 ലക്ഷം രൂപ ചെലവഴിച്ചുകൊണ്ടാണ് യുവതി ബുക്ക് ചെയ്തത്. ന്യൂഡല്ഹി: വളര്ത്തുപട്ടിയോടൊപ്പം യാത്ര ചെയ്യാനായി എയര് ഇന്ത്യ വിമാനത്തിലെ ബിസിനസ് ക്ലാസ് ക്യാബിന് മുഴുവനായും ബുക്ക് ചെയ്ത് യുവതി. മുബൈയില് നിന്നും ചെന്നൈയിലേക്ക് സെപ്റ്റംബര് പതിനഞ്ചിന് എയര് ഇന്ത്യയുടെ എഐ 671 വിമാനത്തിലായിരുന്നു വളര്ത്തു പട്ടിയെയും കൊണ്ടുള്ള യുവതിയുടെ വേറിട്ട യാത്രയെന്ന് വാര്ത്താ ഏജന്സിയായ എഎന്ഐ റിപ്പോര്ട്ട് ചെയ്തു, ഒരു ബിസിനസ് ക്ലാസ് ടിക്കറ്റിന് ഇരുപതിനായിരം രൂപയാണ് ചെലവ്. വിമാനത്തില് ആകെയുള്ളത് 12 ബിസിനസ് ക്ലാസ്സ് സീറ്റുകളാണ്. ഇത് മുഴുവനായും 2.5 ലക്ഷം രൂപ ചെലവഴിച്ചുകൊണ്ടാണ് യുവതി ബുക്ക് ചെയ്തത്. എയര് ഇന്ത്യ മാത്രമാണ് രാജ്യത്ത് വളര്ത്തു മൃഗങ്ങളെ നിബന്ധനകളോടെ യാത്ര ചെയ്യാന് അനുവദിക്കുന്ന ഏക ഇന്ത്യന് വിമാന കമ്ബനി. ഒരു വിമാനത്തില് പരമാവധി രണ്ട് വളര്ത്തു മൃഗങ്ങളെ വരെ യാത്രയില് കൂടെ കൊണ്ട് പോകാന് സാധിക്കും. ബുക്ക് ചെയ്ത ക്ലാസിന്റെ അവസാന നിരയില് വളര്ത്തു മൃഗങ്ങളെ ഇരുത്തുകയാണ് ചെയ്യുന്നത്. ഇതിനായി എയര് ഇന്ത്യ ഫീസും ഈടാക്കിയിരുന്നു. എന്നാല് ഇതാദ്യമായാണ് ഒരാള് വളര്ത്തു മൃഗങ്ങള്ക്ക് വേണ്ടി മുഴുവന് ബിസിനസ് ക്ലാസ് ക്യാബിനും ബുക്ക് ചെയ്യുന്നത്.